Zik, Tala Mahriz tella d azaɣar, d akal n yimezdaɣ n Tmazirt. Ṣbeḥ, ad d-ṣubben ad xedmen tafellaḥt-nsen, tameddit ad uɣalen ɣer yixammen-nsen akken armi d asmi i yebdan zeddɣen dinna. Tala Mahriz, mechuret s tazart, azemmur d ukermus. Tella ar ass-a, deg taddart, tissirt taqdimt n uzemmur (ha-tt-an deg tizi n nger). Nnand wwin-d iɣuraf-is i iweznen acḥal d aqendar, seg Wat Dwala. Ṣubben-d adrar, ulin wayeḍ. Llant, diɣ, ugar n sebɣa n tesyar n waman ɣer tama n tassift : teddunt s waman mačči s yiɛidiwen neɣ s yiserdyan. Ẓẓaden yis-sent irden d temẓin. Yeqqim-d ala later-nsent, akka tura : Ur d-yelli kra n useḥbiber fell-asent ; yečča-tent yinejjel.